C 317/10
RO
Jurnalul Oficial al Uniunii Europene
7.9.2023
Notificare prealabilă a unei concentrări (Cazul M.11261 – ARDIAN / ATTERO) Caz care poate face obiectul procedurii simplificate (Text cu relevanță pentru SEE)
(2023/C 317/07) 1.
La data de 30 august 2023, Comisia a primit, în temeiul articolului 4 din Regulamentul (CE) nr.
139/2004 al Consiliului, o notificare a unei concentrări propuse (1).
Notificarea vizează următoarele întreprinderi: — Ardian France S.A. („Ardian”, Franța), controlată de societatea-mamă de cel mai înalt rang a grupului Ardian, Ardian Holding S.A.S. (Franța); — Sabaton Ventures Holdco B.V. („Țările de Jos”), societatea-mamă de cel mai înalt rang a grupului Attero („Attero”, Țările de Jos).
Ardian dobândește, în sensul articolului 3 alineatul (1) litera (b) din Regulamentul privind concentrările economice, controlul unic asupra întregii întreprinderi Attero.
Concentrarea se realizează prin achiziționare de acțiuni.
2.
Activitățile economice ale întreprinderilor respective sunt următoarele:
— Ardian este investitor în societăți necotate și administrator de active, — Attero este o societate de gestionare și tratare a deșeurilor.
Printre activitățile sale se numără generarea de energie din deșeuri, reciclarea plasticului, prelucrarea deșeurilor organice, valorificarea deșeurilor minerale inerte, reabilitarea solului și reciclarea deșeurilor. 3.
În urma unei examinări prealabile, Comisia Europeană constată că tranzacția notificată ar putea intra sub incidența Regulamentului privind concentrările economice.
Cu toate acestea, nu se ia o decizie finală în această privință.
În conformitate cu Comunicarea Comisiei privind o procedură simplificată de analiză a anumitor concentrări în temeiul Regulamentului (CE) nr.
139/2004 al Consiliului (2), trebuie precizat că acest caz poate fi tratat conform procedurii prevăzute în comunicare.
4.
Comisia invită părțile terțe interesate să îi prezinte eventualele observații cu privire la operațiunea propusă.
Observațiile trebuie să parvină Comisiei în termen de cel mult 10 zile de la data publicării prezentei.
Trebuie menționată întotdeauna următoarea referință: M.11261– ARDIAN / ATTERO Observațiile pot fi trimise Comisiei prin e-mail sau prin poștă.
Vă rugăm să utilizați datele de contact de mai jos: E-mail: COMP-MERGER-REGISTRY@ec.europa.eu Adresă poștală: European Commission Directorate-General for Competition Merger Registry 1049 Bruxelles/Brussel BELGIQUE/BELGIË
(1) JO L 24, 29.1.2004, p. 1 („Regulamentul privind concentrările economice”).
(2) JO C 366, 14.12.2013, p. 5.